Държавен вестник, бр. 83, 2020 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  83
Допълнение 3
Образец на допълнение към 
Международен сертификат 
за годност за превозване на 
втечнени газове в наливно 
състояние
Допълнение 4
Неметални материали
Допълнение 5
Стандарт за използване на ме-
тодики за гранични състояния 
при проектирането на системи 
за задържане на товари с нова 
конфигурация
ВЪВЕДЕНИЕ
1. Целта на този Кодекс е да осигури меж-
дународен стандарт за безопасен превоз 
по море в наливно състояние на втечнени 
газове и някои други вещества, изброени в 
глава 19. Чрез разглеждане на превозваните 
продукти се предписват проектните и строи-
телните стандарти на корабите, участващи в 
този превоз, и оборудването, което те носят, 
за да се сведе до минимум рискът за кораба, 
неговия екипаж и околната среда.
2. Основната идея е създаването на видове 
кораби, които да съответстват на опасните 
свойства на продуктите, обхванати от Кодек- 
са. Всеки от продуктите може да има едно 
или повече опасни свойства, които включват 
запалимост, токсичност, корозионно действие 
и реактивност. Допълнителна опасност може 
да възникне при транспортиране на продукти 
в замразено състояние или под налягане.
3. В случай на сериозни сблъсъци или при 
заземяване на кораба може да се стигне до 
повреда на товарния танк и до неконтролирано 
изтичане на продукта. Такова изтичане може 
да доведе до изпаряване и разпръскване на 
продукта и в някои случаи може да причини 
крехко разрушаване на корпуса на кораба. 
Изискванията в Кодекса имат за цел да сведат 
до минимум този риск, доколкото това е прак-
тически възможно, въз основа на наличните 
знания и технологии.
4. По време на разработването на Кодекса 
бе установено, че той се основава на стабил-
ни военноморски архитектурни и инженерни 
принципи и най-издържаните схващания за 
опасните свойства на различните продук- 
ти, обхванати от Кодекса. Технологията за 
проектиране на газовози е не само сложна 
технология, но се развива бързо и в тази 
връзка Кодексът не остава в неизменен вид. 
Организацията периодично ще преразглежда 
Кодекса, като непрекъснато отчита както 
опита, така и бъдещото развитие.
5. Изискванията за нови продукти и техните 
условия на превоз ще бъдат с препоръчителен 
характер от момента на приемането им от 
Комитета по морска безопасност на Органи-
зацията до влизането в сила на съответните 
изменения съгласно условията на член VIII 
от Международната конвенция за безопасност 
на човешкия живот на море от 1974 г.
6. В Кодекса се разглежда основно кон-
струкцията и оборудването на корабите. За да 
се обезпечи безопасното транспортиране на 
продуктите обаче, се оценява цялата система 
на плавателния съд. Организацията разглежда 
или допълнително ще разглежда и други важ- 
ни аспекти на безопасното транспортиране 
на продуктите, като обучение, експлоатация, 
контрол на движението и обработка в прис-
танището.
7. Разработването на Кодекса беше подпо-
могнато в голяма степен от редица организа-
ции в консултативен статут, като Сдружение 
на международните оператори на газови 
танкери и терминали (SIGTTO) и други ор-
ганизации, като членове на Международната 
асоциация на класификационните дружества 
(IACS).
8. В глава 18 от Кодекса, отнасяща се до 
експлоатацията на газовозите, са отделени 
правилата, указани в други глави, които са 
оперативни по своя характер, и се посочват 
онези други важни показатели за безопас-
ност, които са специфични за операциите на 
газовозите.
9. Структурата на Кодекса е в съответствие 
с Международния кодекс за конструкцията и 
оборудването на кораби, превозващи опасни 
химикали в наливно състояние (Кодекс IBC), 
приет от Комитета по морска безопасност на 
неговата четиридесет и осма сесия. Газово-
зите могат също така да превозват химикали 
в наливно състояние, попадащи в обхвата 
на Кодекса IBC, съгласно разпоредбите на 
Кодекса IGC.
10. Плаващите съоръжения за производство, 
съхранение и разтоварване (FPSO), които са 
предназначени да обработват втечнени газове 
в наливно състояние, не попадат в обхвата на 
Кодекса IGC. Проектантите на такива съоръ-
жения обаче могат да обмислят използването 
на Кодекса IGC, доколкото той предвижда 
най-подходящите мерки за намаляване на 
риска за операциите, които съоръжението 
ще извършва. Когато са определени други 
по-подходящи мерки за намаляване на риска, 
които са в противоречие с този Кодекс, то 
те имат предимство пред тези, постановени 
в Кодекса.
ГЛАВА 1
ОБЩИ ПОЛОЖЕНИЯ
Цел
Осигуряване на международен стандарт за 
безопасен превоз по море на втечнени газове в 
наливно състояние, като се определят стандар-
тите за проектиране и строеж на корабите, 
участващи в този превоз, и оборудването, което 
носят, за да се сведе до минимум рискът за ко-
раба, неговия екипаж и околната среда, като се 
има предвид естеството на продуктите, вклю-
чително запалимост, токсичност, опасност от 
задушаване, корозионно действие, реактивност 
и ниска температура и налягане на парата.